KOMISIJOS REGLAMENTAS (EB) Nr. 1744/2004
2004 m. spalio 7 d.
iš dalies keičiantis Reglamentą (EB) Nr. 1490/2002 dėl valstybės narės ataskaitos rengėjos pakeitimo
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 8 straipsnio 2 dalies antrą pastraipą,
kadangi:
(1)
Pagal Direktyvą 91/414/EEB Komisija turi vykdyti darbų programą, skirtą laipsniškai išnagrinėti veikliąsias medžiagas, esančias rinkoje, praėjus dvejiems metams nuo tos direktyvos paskelbimo.
(2)
Trečias darbų programos etapas yra numatytas Komisijos reglamentuose (EB) Nr. 451/2000 (2) ir (EB) Nr. 1490/2002 (3).
(3)
Reglamento (EB) Nr. 1490/2002 10 straipsnio 3 dalyje nurodoma galimybė veikliąją medžiagą iš naujo paskirti kitai valstybei narei, jei valstybė narė ataskaitos rengėja per nustatytą terminą EFSA negali pateikti įvertinimo ataskaitos projekto.
(4)
Prancūzija pranešė Komisijai, kad ji negalės pateikti teflubenzurono įvertinimo ataskaitos protokolo per to reglamento 10 straipsnio 1 dalyje nustatytą terminą. Jungtinė Karalystė pareiškė norą tapti valstybe nare ataskaitos apie šią veikliąją medžiagą rengėja. Naujai valstybei narei ataskaitos rengėjai turi būti suteikta pakankamai laiko parengti įvertinimo projekto protokolą, o ši medžiaga turėtų būti perkelta iš I priedo A dalies į B dalį.
(5)
Todėl Reglamentas (EB) Nr. 1490/2002 turėtų būti atitinkamai iš dalies pakeistas.
(6)
Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1490/2002 I priedas iš dalies keičiamas taip:
1)
Teflubenzuronas išbraukiamas iš A dalies.
2)
B dalyje abėcėlės tvarka įterpiamas toks įrašas:
„Teflubenzuronas - Jungtinė Karalystė - BAS-BE“.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. spalio 7 d.